open-index/open-wikipedia-markdown huggingface dataset:
בן טמפלסמית

**בן טמפלסמית**' (באנגלית: **Ben Templesmith**; נולד ב-7 במרץ 1984) הוא קומיקסאי אוסטרלי עטור פרסים המוכר בעיקר בזכות עבודותיו בתעשיית הקומיקס האמריקאית, שהבולטות בהן הן הסדרות "Fell" עם הסופר וורן אליס בהוצאת אימג' קומיקס, ו-"30 Days of Night" עם הסופר סטיב ניילס בהוצאת IDW שעובד גם לסרט באותו השם. טמפלסמית יצר גם כריכות ספרים, כרזות סרטים, קלפי אספנים ועבודות קונספט לסרטי קולנוע.

## ביוגרפיה
טמפלסמית נולד ב-7 במרץ 1984 בפרת' שבאוסטרליה המערבית. הוא סיים תואר ראשון בעיצוב באוניברסיטת קורטין ובעל תעודת בוגר בקריקטורה ואמנות גרפית מהמכללה האוסטרלית לעיתונאות.

## קריירה
טמפלסמית הוציא לאור את עבודת הקומיקס האמריקנית המסחרית הראשונה שלו בשנת 2001, כאשר יצר את האמנות עבור "Hellspawn" מהסטודיו של טוד מקפרליין הפקות, אשר פורסם על ידי אימג'. הוא המשיך ליצור עבודות מקוריות משלו וכן לתרום לזיכיונות מורשים רבים אצל מפרסמים שונים, בעיקר IDW, עמה היה לו הסכם בלעדיות בשנים 2008–2009 לפני שחזר להיות פרילנסר.

ב-2002 השיק יחד עם הסופר סטיב ניילס את סדרת הקומיקס הראשונה שפורסמה בהוצאת IDW - קומיקס הערפדים "30 Days of Night" המספר על עלילות עיירה צפונית באלסקה המותקפת בערפדים במהלך חודש רצוף של חושך. הסדרה בבעלות משותפת של היוצרים ו-IDW, והובילה למספר רב של סדרות המשך וסרט קולנועי.

זיכיונות אחרים שעליהם עבד טמפלסמית כוללים אמנות בסדרת האנתולוגיה של דארק הורס לסיפורי מלחמת הכוכבים בשנת 2003, העטיפות לסדרת "Ashes to Ashes" של זיכיון צבא האופל בהוצאת Devil's Due בשנת 2004, וג'י. איי. ג'ו בהוצאת IDW בשנת 2008.

יצירות מקוריות טמפלסמית כוללות את המיני סדרות "Welcome to Hoxford", רב-מכר של הניו יורק טיימס "Wormwood: Gentleman Corpse", "Choker", "Conluvio", "The Squidder", "Singularity 7" ועוד. הוא גם סיפק מספר שערים לסדרת "Wasteland" בהוצאת אוני פרס.

ב-2005 יצר יחד עם וורן אליס את "Fell", סדרת קומיקס עם מאפיינים צורניים מעניינים - כל גיליון עומד בפני עצמו, החוברות מעט קצרות מחוברות קומיקס קונבנציונליות (16 עמודי סיפור עם תוספות מעניינות בסוף החוברת), ומאמצות חלוקה גרידית פשוטה של הדף. מחיר החוברת היה אף הוא זול מרגיל, $1.99.

באפריל 2012 הודיעה DC Entertainment כי טמפלסמית יהיה אחד האמנים המאיירים סדרת באטמן דיגיטלית חדשה שסיפוריה יוגדרו מחוץ להמשכיות הרגילה של DC.

ב-2013 צייר את ארבעת הגליונות הראשונים של הסדרה "Ten Grand" מאת הסופר ג'יי מייקל סטרזינסקי. הוא הוחלף בידי האמן סי.פי. סמית לאחר שנתגלו חילוקי דעות בינו לבין סטרזינסקי.

החל מנובמבר 2014, טמפלסמית השיק את "Gotham by Midnight" בהוצאת DC Comics עם הסופר ריי פוקס.

טמפלסמית מרבה להשתמש בפלטפורמות מימון המונים כדי להוציא את יצירותיו המקוריות. הוא ניהל מספר קמפיינים בקיקסטארטר מוצלחים, וכיום משתמש בפלטפורמה פטראון.

## קישורים חיצוניים

*  

* בן טמפלסמית, באתר למביק

## הערות שוליים

קטגוריה:מאיירים בריטים
קטגוריה:קומיקסאים בריטים
קטגוריה:בריטים שנולדו ב-1984
Esa Hembra es Mala

"**Esa Hembra Es Mala**" (באנגלית: "**That Female is bad**") הוא סינגל שהוקלט על ידי הזמרת-יוצרת המקסיקנית גלוריה טרווי. השיר יצא לאור ב-2 באוגוסט 2010, על ידי חברת התקליטים יוניברסל מיוזיק לטין אנטרטיינמנט, כשיר הנושא הרשמי של אופרת הסבן "תרזה".

השיר נכלל באלבום האולפן השמיני של טרווי, *[[Gloria (אלבום של גלוריה טרווי)|Gloria]]* ובפסקול אופרת הסבון, ''Teresa''.

בשנת 2020, צורף לפסקול *La Casa de las Flores*, עבור הסדרה של נטפליקס, "בית הפרחים".

## רקע וכתיבה
השיר נכתב על ידי גלוריה טרווי, מרסלה דה לה גרזה ובלטזר הינוג'וסה והופק על ידי סבסטיאן ג'יי ורייטו. בהתחלה, כתבה טרווי את השיר יחד עם הפזמונאים שצוינו, עבור זמר ממין זכר, אך לבסוף, הוחלט כי טרווי תקליט את השיר בעצמה והוא יהפוך לשיר הנושא של אופרת הסבון "טרזה", שם הושמע בכל תחילת פרק.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.

## וידאו קליפ
עבור השיר לא יצא וידאו קליפ, אך הופעה של גלוריה טרווי איתו שהועלתה ליוטיוב בשנת 2016, צברה למעלה מ-26 מיליון צפיות. קליפ המילים של השיר שהועלה בשנת 2017, צבר למעלה מ-22 מיליון צפיות. הופעה נוספת של טרווי עם השיר צברה למעלה מ-19 מיליון צפיות. סרטון נוסף של השיר צבר למעלה מ-11 מיליון צפיות.

השיר הועלה מספר פעמים ליוטיוב בשלל וריאציות שונות, שצברו עשרות מיליוני צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים מסדרות טלוויזיה
קטגוריה:סינגלים בהוצאת יוניברסל מיוזיק לטין אנטרטיינמנט
השירות הפדרלי לחוזי הגנה

**השירות הפדרלי לחוזי הגנה** (ברוסית: **Федеральная служба по оборонному заказу**; בקיצור: **Рособоронзаказ**) היה גוף ממשלתי פדרלי ברוסיה, רשות פיקוח, שפעל בשנים 2004 עד 2015 לפיקוח על יישום חוזי הגנה וחוזים צבאיים והיה אמון על התקנת נורמות וכללים בתחום הזמנות הצבא והזמנות של משרד ההגנה וכן בתחום ביצוע הזמנות לאספקת סחורות, ביצוע עבודות ומתן שירותים לצורכי משרד ההגנה והכוחות המזוינים.

בצו של נשיא הפדרציה הרוסית מיום 1 בינואר 2015 בוטל השירות הפדרלי ואת תפקידיו מבצעים שלל גופי ממשל פדרליים אחרים, שכפופים לממשלת הפדרציה הרוסית: הבקרה על יישום חוזי ההגנה הועברה לידי השירות למלחמה במונופולים הפדרלי; מתן רישוי לסוגים מסוימים של פעילויות בתחום חוזי משרד ההגנה הועבר לאחריות משרד התעשייה והמסחר של הפדרציה הרוסית.

## היסטוריה
ב-11 במרץ 2003 הוקמה הוועדה הממלכתית של הפדרציה הרוסית למתן חוזי הגנה תחת משרד ההגנה של הפדרציה הרוסית (בראשי תיבות, Goskomoboronzakaz).

ב-9 במרץ 2004 הפכה הוועדה הממלכתית לצווי הגנה לשירות הפדרלי לחוזי הגנה (Rosoboronzakaz).

## משימות עיקריות
השירות הפדרלי היה אחראי ל:
* בקרה על ביצוע הזמנות לאספקת סחורות, ביצוע עבודות, מתן שירותים לצורכי משרד ההגנה;
* בקרה על עמידה בדרישות החובה של תקנות טכניות ביחס למוצרים (עבודות, שירותים) המסופקים למשרד ההגנה.

## סמכויות בסיסיות
* רישוי, ניתוח ליקויים והפרות שנחשפו במהלך בדיקות בקרה, וכן טענות לאיכות המוצרים (עבודות, שירותים) הניתנים במסגרת חוזי ההגנה
* הכנת גיוס למשרד המרכזי של השירות, הסניפים הטריטוריאליים והארגונים הכפופים
* שיתוף פעולה בינלאומי
* ביטוח סוציאלי של עובדי השירות הפדרלי לחוזי הגנה, הסניפים הטריטוריאליים והארגונים הכפופים לו, כמו גם בני משפחותיהם;
* סמכויות אחרות בתחום הפעילות ובהתאם לחקיקה של הפדרציה הרוסית.

## קישורים חיצוניים

* 

## הערות שוליים

קטגוריה:משרד ההגנה של רוסיה
קטגוריה:רוסיה: רשויות פיקוח
Prisoner (שיר של מיילי סיירוס)

"**Prisoner**" (בעברית: "**אסירה**") הוא סינגל, שהוקלט על ידי הזמרת האמריקאית מיילי סיירוס, ביחד עם הזמרת-יוצרת הבריטית דואה ליפה. השיר יצא לאור ב-19 בנובמבר 2020, על ידי חברת התקליטים תקליטי RCA, כסינגל השני מתוך האלבום, *[[Plastic Hearts]]*.

## רקע והכרזה
לאחר יציאתו של "Don't Start Now" בנובמבר 2019, אישרה דואה ליפה שהיא וסיירוס מתכננות להקליט שיר יחד. במאי בשנה שלאחר מכן, הצהירה ליפה שהיא וסיירוס החליטו לוותר על השיר שהקליטו, במטרה להקליט אחד חדש. ב-14 בספטמבר 2020, סיירוס אישרה שאכן קיים שיתוף פעולה עם ליפה וכי הוא יופיע באלבום האולפן השביעי שלה, *[[Plastic Hearts]]*. בראיון לתחנת הרדיו הספרדית Cadena 100 ב-13 באוקטובר, דיברה סיירוס על השיר והרקע שלו, תוך שהסבירה מה בתכנון שלו. ב-13 בנובמבר, הכריזה סיירוס על שם השיר "Prisoner", תוך שחשפה את שירי האלבום. ב-18 בנובמבר 2020, סיירוס וליפה הכריזו על תאריך יציאתו של הסינגל, שיצא לבסוף ב-19 בנובמבר.

## הרכב ומילים
סיירוס תיארה את השיר כ"שילוב המושלם בין הסגנונות שלה ושל ליפה". השיר מכיל סגנונות כמו גלאם רוק ודאנס פאנק וגם דאנס-רוק. הפזמון שלו לקוח משירה של אוליביה ניוטון-ג'ון משנת 1980, "Physical". לשיר יש קצב מהיר-בינוני, של 126–132 פעימות לדקה.

השורה: "אני מנסה להחליף אותו באורות העיר" היא רמיזה לשיר "Slide Away", של סיירוס משנת 2019, על הפרידה שלה מבעלה לשעבר ליאם המסוורת', בו היא שרה: "אז לא תחליק משם? / בחזרה לאוקיינוס, אחזור לאורות העיר". בנוסף יש רמיזה לשיר נוסף של סיירוס, שיצא בשנת 2010.

## וידאו קליפ
הווידאו קליפ הנלווה שצולם לשיר בוים על ידי סיירוס ואלנה או'הרלי ופורסם בערוץ היוטיוב שלה ב-19 בנובמבר 2020, בסמוך לצאת הסינגל עצמו. צילומי הווידאו קליפ נמשכו יומיים ובוצעו ב-30 בספטמבר – עד 1 באוקטובר 2020 בברוקלין.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי דואה ליפה
קטגוריה:שירים שנכתבו על ידי מיילי סיירוס
קטגוריה:סינגלים בהוצאת RCA רקורדס
קטגוריה:שירים שנכתבו על ידי מייקל פולק
חוף מקדונלד

**חוף מקדונלד** (באנגלית: **McDonald Beach**) הוא אזור חוף נרחב, באי רוס, שבאנטארקטיקה.

אזור החוף ממוקם ממערב לגבעת אינקלוז'ן, ו-11 קילומטרים מדרום מערב לכף בירד.

החוף כולל מספר רצועות סלע, שביניהם שלוליות מי ים; בחלקו הדרומי של החוף מספר רב של נחלים קטנים זורמים אל הים, ומאחורי מקטע חוף זה, לכיוון היבשת, מצוק שגובהו משתנה בין 45 מטרים ל-60 מטרים.

## היסטוריה
### מקור השם

שמו של החוף ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

החוף נקרא על שמו של קפטן אדווין איי. מקדונלד (Edwin A. McDonald), שהיה סגן המפקד של כוח העזר של צי ארצות הברית לאנטארקטיקה (US Naval Support Force, Antarctica), אשר העניק סיוע רב למשלחת הסקר הגאולוגי של ניו זילנד, בחקר אזור החוף.

## אזור ציפורים בעל חשיבות
ממוזער|פינגווין אדלי
שטח של 2,690 דונמים מהחוף הוגדר כאזור ציפורים בעל חשיבות על ידי ארגון BirdLife International, מאחר שבו מקננים כ-43,000 זוגות של פינגווין אדלי (בספירה שנערכה במשך 30 עונות רבייה, בשנים 1981–2012).

## קישורים חיצוניים
* חוף מקדונלד באתר הסקר הגאולוגי של ארצות הברית
* חוף מקדונלד באתר הגאזט האנטארקטי של ממשלת ניו זילנד
* חוף מקדונלד באתר הגאזט האנטארקטי המשווה SCAR של ממשלת אוסטרליה
* תצלום חוף מקדונלד וכף בירד באתר הגאזט האנטארקטי של ממשלת ניו זילנד
* תצלום לוויין של אזור חוף מקדונלד
* חוף מקדונלד באתר marineregions
* חוף מקדונלד באתר mindat
* מזג אוויר נוכחי מעודכן בחוף מקדונלד
** תחזית מזג אוויר עדכנית ארוכת טווח עבור חוף מקדונלד
** סטטיסטיקות מזג אוויר עבור חוף מקדונלד

## הערות שוליים

מקדונלד
מקדונלד
מקדונלד
יחסי הודו–לוקסמבורג

[ממוזער|שר החוץ ההודי [פרנב מוקרג'י (מימין) נפגש עם מקבילו הלוקסמבורגי ז'אן אסלבורן בניו דלהי, 2007]]
**יחסי הודו–לוקסמבורג** הם יחסי החוץ בין הודו ללוקסמבורג.

## היסטוריה
יחסי הודו–לוקסמבורג החלו בשנת 1947, ובשנים האחרונות היחסים בין שתי המדינות גברו. לוקסמבורג פתחה את שגרירותה בניו דלהי בשנת 2002. למעלה מ-170 חברות הודיות רשומות בבורסת לוקסמבורג. הסחר הדו-צדדי בשתי המדינות עמד על 37.17 מיליון דולר מינואר-ספטמבר 2014, כאשר היצוא מהודו ללוקסמבורג עמד על 7.79 מיליון דולר והיבוא של סחורות להודו מלוקסמבורג עמד על 29.38 מיליון דולר. קיימת קהילה משמעותית של הודים החיים בלוקסמבורג העובדת בחברות או בתחומים כמו Arcelor-Mittal, IT ובנקאות. כמה ביקורים דיפלומטיים רמי דרג נערכו בין שתי המדינות. הדוכס הגדול ז'אן הפך לראש המדינה של לוקסמבורג הראשון שביקר בהודו בשנת 1983 ומאז מספר שרי סחר וחוץ מלוקסמבורג ביקרו במדינה. בשנת 2015 ביקר במדינה שר החוץ ז'אן אסלבורן. בשנת 2012 ביקר שר החוץ של הודו בלוקסמבורג.

בשנת 2019 הייתה לוקסמבורג המדינה האירופית הראשונה שאירחה את הפגישה השנתית של הבנק האסייני להשקעות בתשתיות. בנוסף היא שלחה גם משלחת כלכלית להודו באותה שנה.

## נציגויות דיפלומטיות
* לוקסמבורג מחזיקה בהודו שגרירות ניו דלהי.
* הודו מיוצגת בלוקסמבורג באמצעות שגרירותה בבריסל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
התיכון האורתודוקסי הערבי

**בית הספר התיכון האורתודוקסי הערבי בחיפה** (בערבית: **الكلية الأرثوذكسية العربية - حيفا**, מכונה גם בקיצור "אורתודוקסי ערבי") הוא בית ספר בחיפה בו לומדים כ-550 תלמידים מכיתה ט’ ועד י"ב, בנים ובנות, מוסלמים ונוצרים. בית הספר מדורג כאחד מבין עשרה בתי הספר התיכונים המצטיינים בישראל והמצטיין בחיפה. אחוז בוגרי בית הספר הזכאים לתעודת בגרות מתקרב למאה וממוצע ציוני רבים מהם בבגרות הוא 96 ויותר.

## היסטוריה
בית הספר הוקם ב-1952 על ידי מועצת הקהילה האורתודוקסית של העדה הנוצרית היוונית-האורתודוקסית בחיפה. תחילה שכן בבית מועצת הקהילה ברחוב אלנבי בחיפה. עם הקמתו הוחלט שהוא ישרת את כלל הציבור הערבי בישראל, מוסלמים, נוצרים דרוזים וצ'רקסים. כמחצית מהתלמידים מגיעים מחיפה וכמחצית מכל רחבי המדינה. בשנת 1956 סיימו את בית הספר 14 בוגרים במחזור הראשון. בשנת 1960 עבר בית הספר לרחוב יצחק שדה 32 במושבה הגרמנית, למבנה חדש שהוקם עבורו. עד שנות ה-70 תלמידים מהדרום התגוררו בפנימייה, אך מאז הם נדרשים למצוא לעצמם דיור.

בשנת 2001 עבר לזרם החינוך המדעי טכנולוגי במשרד החינוך.

תקציב בית הספר ממומן מתשלומי ההורים, מתמיכה של מועצת הקהילה האורתודוקסית ובחלקו על ידי משרד החינוך. בספטמבר 2015 החליט שר החינוך נפתלי בנט לקצץ בכ-50% את התקציב שנותן משרד החינוך לבתי הספר הכנסייתיים בישראל, כולל "התיכון האורתודוקסי הערבי". בנוסף הטיל הגבלות על אחוז מימון ההורים, והגבלות על תקצוב השתלמויות המורים.

## תוכנית הלימודים
בית הספר מיועד לתלמידים מצטיינים והוא עורך מבחני קבלה הכוללים בחינות בעברית, ערבית, אנגלית ומתמטיקה. רק כשליש מהנבחנים עוברים את בחינות הקבלה.

כל תלמידי בית הספר לומדים אחד מהמקצועות המדעיים (ביולוגיה, פיזיקה או כימיה) ברמה של 5 יחידות לימוד, ומקצוע טכנולוגי ברמה של 10 יחידות לימוד (מדעי המחשב, אלקטרוניקה, ביוטכנולוגיה או תקשורת). בנוסף כל תלמיד נדרש ללמוד לחמש יחידות בגרות בעברית, מתמטיקה (3–5 יחידות לימוד), ערבית (3–5 יחידות לימוד), אנגלית (4–5 יחידות לימוד), היסטוריה 2 יחידות, אזרחות 2 יחידות, השכלה כללית, מורשת וחינוך גופני.

## ראו גם
* רשימת בוגרי בית הספר

## קישורים חיצוניים

* מיכל ירון, בתי הספר המובילים בחיפה: האורתודוקסי הערבי, באתר "חי פה - חדשות חיפה", 9 במאי 2017.
* 

## הערות שוליים

התיכון האורתודוקסי הערבי
קטגוריה:המושבה הגרמנית (חיפה)
יחסי הודו–מולדובה

[ממוזער|שגריר מולדובה גאורגה לאוקה (מימין) מגיש [כתב האמנה לנשיא הודו ראם נאת' קובינד, 2017]]
**יחסי הודו–מולדובה** הם היחסים הדו-צדדיים בין הרפובליקה של הודו ורפובליקת מולדובה.

## סקירה כללית
הודו הכירה במולדובה ב-28 בדצמבר 1991 ובשנה שלאחר מכן, שתי המדינות כוננו יחסים.

שתי המדינות נקטו בצעדים להעמקת היחסים, שעדיין נשמרים ברמה צנועה. שתי המדינות תומכות זו בזו בפלטפורמות בינלאומיות רבות כמו האו"ם באמצעות מנגנון תמיכה הדדי.

בשנת 2015 בירך נשיא הודו פרנב מוקהרג'י את מולדובה ליום הלאומי של מולדובה ב-27 באוגוסט.

## יחסי סחר
הסחר הדו-צדדי בין הודו למולדובה היה צנוע למדי. במהלך 2012–2013 המסחר הדו-צדדי הסתכם ב-9.63 מיליון דולר (יצוא 8.94 מיליון דולר, יבוא 0.69 מיליון דולר). במהלך השנים 2011–2012 צמח הסחר הדו-צדדי לשמונה מיליון דולר (הייצוא של הודו עמד על 7.5 מיליון דולר והיבוא עמד על 0.5 מיליון דולר). הודו הלוותה למולדובה למעלה מחמישה מיליון רופי לפיתוח כלכלתה.

## נציגויות דיפלומטיות
* הודו מיוצגת במולדובה באמצעות שגרירותה בבוקרשט, רומניה.
* מולדובה מחזיקה בהודו קונסוליית כבוד בניו דלהי וקונסוליה במומבאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טלפון חוגה

[260px|ממוזער|טלפון חוגה אשר היה פופולרי בגרמניה בין [שנות ה-60 של המאה ה-20|שנות ה־60 לשנות ה־80 של המאה ה־20]]
180px|ממוזער|חוגה טיפוסית בטלפון חוגה
**טלפון חוגה** הוא סוג של טלפון אשר מסוגל באמצעות סיבוב החוגה, לשלוח למרכזייה אותות חשמליים המתאימים למספר טלפון שחויג. 
על החוגה ישנם 10 חורים, ומתחת לכל חור רשומות הספרות 1 עד 9 ולאחריהן הספרה 0. לביצוע שיחת טלפון, צריך להכניס את האצבע לחור של הספרה שרוצים לחייג, ולסובב את החוגה בכיוון השעון עד שהאצבע נעצרה במעצור המתכת, ואז לשחרר את החוגה עד לחזרתה למיקומה המקורי.

הפטנט הראשון לטלפון חוגה הוגש על ידי הממציא האמריקני אלמון סטראוג'ר ב-21 בדצמבר 1891, והרישום של הפטנט הושלם ב-29 בנובמבר 1892.

הגרסה המודרנית של טלפון החוגה עם החורים לאצבעות בלוח החיוג נכנסה לשווקים במהלך 1904, אך השימוש בה החל בארצות הברית רק בשנת 1919. במהלך הרבע האחרון של המאה ה-20 הוחלף טלפון החוגה בהדרגה בטלפונים נייחים בהם לוחצים על כפתורים על מנת לחייג מספרים - מודל שהוצג לראשונה לציבור ביריד העולמי של 1962 בסיאטל .

## גלריה

Siemens_and_Halske_Telephone_with_a_rotary_dial_1910_cropped.jpg|טלפון חוגה אירופאי משנת 1910
Ericsson_bakelittelefon_1931.jpg|טלפון חוגה של אריקסון משנת 1931 ללא כיתוב כולשהי על החוגה - מה שהיה אופייני לטלפוני החוגה האירופיים.
New_Zealand_Rotary_Telephone.jpg|טלפון חוגה מניו זילנד
Portret van een telefonerende Roemeense vrouw met op de achtergrond een ventilat, Bestanddeelnr 255-4526.jpg|אישה מחייגת בטלפון חוגה במשרד בישראל, 1964


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טלפוניה
קטגוריה:ארצות הברית: המצאות
קטגוריה:טכנולוגיות מיושנות
אשר אנג'ל

**אשר דב אנג'ל** (באנגלית: **Asher Dov Angel** נולד ב־6 בספטמבר 2002) הוא שחקן אמריקאי ממוצא יהודי. התפרסם בזכות תפקידו כג'ונה בק בסדרת הטלוויזיה "אנדי" של ערוץ דיסני ותפקידו כבילי בטסון בסרט גיבורי-העל "שהאזאם!".

## חיים אישיים
אנג'ל נולד בפיניקס, אריזונה, והתגורר בפרדייז וואלי שבאריזונה. הוריו הם ג'ודי וקוקו אנג'ל, והוא הבכור מבין שלושה אחים, עם אח ואחות. אנג'ל הוא יהודי. הוא שר ומנגן בגיטרה.

## קריירה
בגיל 5 הופיע אנג'ל בסרט "ג'ולין" משנת 2008. אנג'ל החל את הקריירה שלו בהופעות רבות בתיאטרון. בגיל 7 תיאטרון דזרט סטייג' ערך אודישנים למחזמר "אוליבר!" ובאישור הוריו, אנג'ל נבחן וזכה לתפקיד בהפקה. אמו הבטיחה שתיקח אותו ללוס אנג'לס אם הוא "ישקיע בעבודה ויעשה 30 הופעות [מקומיות], והוא אכן שיחק בהצגות מרובות בהן, "בת הים הקטנה", "סוסיקלי", "מרי פופינס" ואל תוך היער. אמו קיימה את הבטחתה, ואנג'ל נסע ללוס אנג'לס, שם, בגיל 12, נבחן וזכה בתפקיד של ג'ונה בק בסדרת הטלוויזיה  "אנדי" בערוץ דיסני.  משפחתו עברה ליוטה כדי להיות קרוב לצילומי הסדרה.

באפריל 2019 שיחק אנג'ל את התפקיד הראשי של "בילי בטסון", לצד זאקרי לוי, בעיבוד הקולנועי של "שהאזאם" בהפקת DC קומיקס.

אנג'ל הוציא את סינגל הבכורה שלו "One Thought Away", בהשתתפות הראפר ויז קאליפה, ב־6 ביוני 2019.

ב-29 בספטמבר 2023 יצא לאור הסרט "On Fire" בכיכובו.
[ממוזער|אנג'ל (שמאל) עם [ג'ק דילן גרייזר, חברו לסרט שהאזאם]]

## פילמוגרפיה
ממוזער|316x316px|אנג'ל, 2018

### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-2002
חה שיאנגג'יאן

**חֶה שְיַאנְגְגִ'יַאן** (בסינית: **何享健**, נולד ב-5 באוקטובר 1942) הוא מיליארדר סיני, מייסד שותף של מידאה, אחת מיצרניות המכשור הגדולות בסין. בינואר 2021 הוערך הונו במעל 42 מיליארד דולר.

## חיים אישיים
בשנת 1968, הוביל חה קבוצה של 23 מתושבי העיר בייג'יאו שבמרכז גואנגדונג, לייסוד חברה לייצור מכסים, שלימים הפכה לענקית מידאה. הוא פרש מתפעול מידאה בשנת 2012.

ביוני 2020, פושעים ניסו לחטוף אותו, ופרצו לווילה שלו בפושאן. בנו, חה ג'יאנפנג הצליח להימלט והודיע למשטרה שהצילה אותו, חמישה חשודים נעצרו על ידי המשטרה המקומית.

הוא נשוי ואב לשלושה ילדים ומתגורר בפושאן בכפר הגולף הבינלאומי ג'ונלן, שכונת וילות שפותחה על ידי קבוצת מידאה נדל"ן שבבעלותו.

## הערות שוליים

קטגוריה:מיליארדרים סינים
קטגוריה:אנשי עסקים סינים
קטגוריה:סינים שנולדו ב-1942
כיצד לרצוח את אשתך

**כיצד לרצוח את אשתך** (באנגלית: **How to Murder Your Wife**) הוא סרט קולנוע אמריקאי מסוגת קומדיה שחורה משנת 1965, עם ג'ק למון, טרי תומאס, וירנה ליסי  וקלייר טרבור בתפקידים הראשיים.

## תקציר העלילה
סטנלי פורד (ג'ק למון) הוא רווק בן 37 שגר בדירה מהודרת במנהטן עם עוזרו/משרתו הנאמן, צ'ארלס (טרי תומאס). צ'ארלס דואג לכל מחסורו מביגוד מתאים עד להתאמה מדויקת של טמפרטורת המים במקלחת. סטנלי הוא צייר קומיקס מצליח בעיתונים רבים. גיבור סדרת הקומיקס שלו הוא הסוכן החשאי באש ברניגאן. סטנלי מתעקש שעלילות ברניגאן לא יכללו פעולות שהוא עצמו לא עשה, וכדי להבטיח זאת הוא מגלם את סיפורו של ברניגאן עם מספר ניצבים, בעוד צ'ארלס מצלם אותם. סטנלי יוצר את הקומיקס בעזרת הצילומים, שמשמשים כחומר גלם.

סטנלי מרגיש נוח ברווקותו ולא מעוניין להתחתן, למרות הפצרותיו של עורך דינו, הרולד למפסון (אדי מאירוף). הוא מוזמן למסיבה עם ידידיו כשמוכנסת לשם עוגה ממנה יוצאת בחורה יפהפייה (וירנה ליסי). סטנלי השתוי מציע לה נישואים. היא מסכימה, ואחד המשתתפים השתויים, שהוא עורך דין, משיא אותם. בבוקר קם סטנלי הלום בביתו ומתחיל לעכל את העובדה שהוא נשוי ואשתו מדברת רק איטלקית.

צ'ארלס מודיע לסטנלי שהוא מסתלק, היות שבחוזה שלו כתוב שהוא עובד רק אצל רווק. סטנלי לוקח את אשתו להרולד, בתקווה שיסדר להתגרש, אבל הרולד אומר שזה לא כל כך פשוט. בינתיים, אשתו של הרולד, עדנה (קלייר טרבור), דוברת איטלקית ומתיידדת איתה.

סטנלי משנה את הקומיקס שלו מסיפורו של הסוכן האמיץ ברניגאן, לקומדיה "הברנינגאנים", שבה הוא מתאר את חייהם כזוג נשוי. הסדרה מצליחה יותר מקודמתה. אשתו מלעיטה אותו בפסטות והוא משמין. היא מטפחת את עצמה באופן מוגזם, ובעצתה של עדנה היא פורצת לספא במועדון הכושר כדי לראות אם הוא אכן שם ולא בוגד בה. עקב זה מסולק סטנלי מהמקום המיועד לגברים בלבד.

סטנלי רוצה להפסיק את סדרת הקומיקס על ידי רצח של הדמות של אשתו. הוא מתכנן את ה"רצח" בעזרת בובה בגודל של אמיתי כשצ'ארלס מצלם אותו. בתחילה הוא מכניס סם שינה לכוס של אשתו והיא נרדמת. סטנלי "חונק" את הבובה ומטיל אותה לתוך מערבל בטון.

הוא נרדם ליד שולחן העריכה ואשתו מתעוררת, רואה את הציורים ומבינה את כוונותיו. היא מניחה את טבעת הנישואים ובורחת לאמה באיטליה.

הקוראים משוכנעים שזה קרה באמת, וסטנלי לא מסוגל להשיב להיכן נעלמה אשתו. הוא מובא למשפט ומואשם ברצח. הוא מפטר את הרולד ומקבל רשות להגן על עצמו בטענה של "רצח מוצדק", בגלל השתלטות הנשים על חיי הגברים. הוא משכנע בכך את המושבעים והקהל ומזוכה לקול תשואות הגברים.

כשהוא חוזר הביתה הוא רואה שם את אשתו מפוייסת ומחייכת. היא חזרה מאיטליה עם אמה. צ'ארלס אומר לו כי כעת הוא יוכל לרצוח אותה באמת כי אין להעמיד נאשם פעם שנייה על אותה אשמה.

סטנלי מרגיש כי הוא מאוהב כעת באשתו ועונד את הטבעת על אצבעה. צ'ארלס מתבונן באמה ומתאהב בה, גם לה יש רווח בין השיניים הקדמיות.

## צוות השחקנים

## פרסים
ג'ק למון זכה בפרס Golden Laurel והיה מועמד לפרס באפט"א לשחקן הזר הטוב ביותר. קלייר טרבור הייתה מועמדת לפרס Golden Laurel לשחקנית משנה.

## קישורים חיצוניים

* קדימון לכיצד לרצוח את אשתך, באתר יוטיוב
* כיצד לרצוח את אשתך, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1965
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
קטגוריה:סרטי קומדיה רומנטית
קטגוריה:סרטי ג'ק למון
קטגוריה:סרטי יונייטד ארטיסטס
קטגוריה:סרטי קומדיה שחורה אמריקאיים
קטגוריה:ניו יורק בקולנוע
באנד

**באנד** (בהונגרית: **Bánd**) הוא כפר במחוז וספרם שבמרכז הונגריה, השוכן כ-20 ק"מ דרום-מזרחית לאגם בלטון.

על פי ממצאים ארכאולוגיים, הכפר היה מיושב עוד בתקופת האימפריה הרומית. בתחילת במאה ה-15 הכפר נהרס ונבנה שוב בתחילת המאה ה-16.

## קישורים חיצוניים

* 

## הערות שוליים

קטגוריה:הונגריה: כפרים
ברנג

**ברנג** (בהונגרית: **Barnag**) הוא כפר על גדות אגם בלטון במחוז וספרם שבמרכז הונגריה.

הכפר הוקם בשנת 1947 על ידי חיבור של שני הכפרים מגיארברנג (ברנג ההונגרית) ונמטברנג (ברנג הגרמנית).

כמו יישובים רבים באירופה גם בברנג מספר התושבים נמצא בירידה. כך, בשנת 1990 חיו בכפר 174 תושבים, ובשנת 2020 125 תושבים.

## יהודי ברנג
בכפרים שהתאחדו לברנג חיו יהודים בתקופות זמן שונות. 

יהודי ברנג ההונגרית (מגיארברנג)

יהודי ברנג הגרמנית (נמטברנג)

## קישורים חיצוניים

## הערות שוליים

קטגוריה:הונגריה: כפרים
גרנד פרי ערב הסעודית

**גרנד פרי ערב הסעודית** הוא מרוץ גרנד פרי, שהצטרף ללוח המרוצים של אליפות הפורמולה 1 החל מעונת 2021. המרוץ יתקיים כמרוץ לילה במסלול רחוב בעיר ג'דה שבמערב ערב הסעודית.

## רקע
תוכניות לבניית קומפלקס מוטורי, כחלק מפרויקט קידיה , הוצגו לציבור באוגוסט 2019. הפרויקט תוכנן בשיתוף עם נהג המרוצים אלכסנדר וורץ במטרה לבנות מסלול שיוכל לאחר מרוצים מכלל הקטגוריות של FIA, כולל מרוצי פורמולה 1. תוכניות המסלול הסופיות הוצגו בינואר 2020. במהלך אירוע ההשקה הוכרז כי המסלול יבנה ברמה 1 לפי הנהלים של FIA ו-FIM.

הגרנד פרי בערב הסעודית הוצג לראשונה בטיוטת לוח המרוצים לקראת עונת 2021 שהוצגה באוקטובר 2020 על ידי מועצת הפורמולה 1. שבוע וחצי לאחר מכן הוצג המרוץ באופן רשמי בלוח המרוצים שפורסם לקראת העונה. המרוץ נקבע כמרוץ לילה שיתקיים במסלול רחוב בעיר ג'דה.

ארגון אמנסטי אינטרנשיונל גינה את ההחלטה לקיים את המרוץ במדינה המפרה זכויות אדם רבות. לדברי הארגון, קיום המרוץ מאפשר להסיח את הדעת מאותן הפרות של זכויות אדם ומייצר למדינה תדמית לגיטימית.

## המרוצים
מרוץ הבכורה התקיים בתחילת דצמבר 2021 והיה המרוץ ה-21, ואחד לפני האחרון, בעונה. מיק שומאכר התנגש עם רכבו במחסום הבטיחות במהלך ההקפה העשירית והוביל לדגל אדום ולעצירת המרוץ. לואיס המילטון, זינק מהפול פוזישן, קבע את זמן ההקפה המהירה  וניצח את המרוץ. הניצחון הוביל לשוויון בנקודות בטבלה בין המילטון למקס ורסטאפן לקראת מרוץ סיום העונה.

המרוץ השני בערב הסעודית התקיים פחות מארבעה חודשים לאחר מכן. במהלך האימונים המקדימים ביום שישי ירו מורדים חות'ים מתימן טילים ופגעו במתקני נפט של חברת עראמקו, במרחק לא רב מהמסלול. העשן המיתמר מאזור הפגיעה נראה באוויר במהלך האימון הראשון והוביל לדחייה של 15 דקות בפתיחת האימון השני בשל פגישת חירום שערכו הנהגים יחד עם סטפנו דומניקאלי, מנכ"ל האליפות. איגוד נהגי הגרנד פרי ערך פגישה נוספת של הנהגים בשעות הלילה ולאחר ארבע וחצי שעות של דיונים התקבלה החלטה של כלל הנהגים להמשיך ולהתחרות. מקצה הדירוג הופסק פעמיים בשל דגלים אדומים לאחר התנגשויות של ניקולאס לטיפי ומיק שומאכר. שומאכר, שמכוניתו נפגעה קשה, נלקח לבית חולים לבדיקות. למרות שמצבו היה טוב החליטה הקבוצה כי הוא לא יתחרה במרוץ והקבוצה תעלה למרוץ עם רכב אחד בלבד. סרחיו פרס ניצח במקצה הדירוג וזכה בפול פוזישן בפעם הראשונה בקריירה.

בשל סמיכות לפתיחת חודש הרמדאן בשנת 2024 הוקדם הגרנד פרי, המרוץ השני בעונה, ליום שבת במקום יום ראשון. על מנת לאפשר את הפירוק וההרכבה של כל הציוד בזמן הוקדם גם מרוץ פתיחה העונה בבחריין לשבת.

## תוצאות המרוץ

## קישורים חיצוניים

## הערות שוליים

ערב הסעודית
קטגוריה:ערב הסעודית: ספורט מוטורי
קטגוריה:ג'דה: ספורט
אלוטונוס פלאי

**אלוטונוס פלאי** (שם מדעי: *Allothunnus fallai*) הוא מין של דג טונה יחיד בסוג ***Allothunnus*** ממשפחת הקולייסיים החי באוקיינוסים הפתוחים לאורך הגלובוס בין קוי הרוחב 20 דרום עד לקו רוחב 50 דרום, לרוב במים טרופיים עד ממוזגים. פרטים ידועים שוחים לאורך חופי אוסטרליה, ניו זילנד ודרום אפריקה.

זהו דג מהשבט טונה, הכולל מינים גדולים כמו טונה כחולת-סנפיר אטלנטית, אך הוא רזה ממרבית הטונות ומגיע רק לאורך של 1 מטר ולמשקל 15 קילוגרם בממוצע. בצבעו הוא כחול מלמעלה ובעל בטן בהירה עם צידיים אפורים וסנפירים צהובים והוא בעל סנפיר גבי ישר וגבוה, סנפיים אנאליים קטנים וזקורים מסביב לזנבו וזנב רחב ומחודד. המראה שלו מזכיר מעט את האלבקור, אף שהוא קטן בהרבה ובעל גוף זרים יותר.

דג זה הוא נווד מתמיד לאורך האוקיינוס ולעיתים הוא מתקבץ לקבוצה גדולה המחפשת טרף של דגים אחרים כמו דגי טרכון ודיונונים שאותם הוא צד בתאוצה מהירה. דג זה אינו מהווה דג מאכל מסחרי בשל כמות השמנים הרבים בבשרו, אף שהבשר עצמו טעים. לעיתים הוא נידוג ונארז בשימורים. הוא גם נתפס לעיתים כשלל לוואי של דייגים.

## קישורים חיצוניים

## הערות שוליים

קטגוריה:קולייסיים
קטגוריה:מקריני סנפיר יחידים בסוגם
מורביליווירוס

**מורביליווירוס** (*Morbillivirus*) הוא נגיף ממשפחת Paramyxoviridae, מהסדר Mononegavirales. בני אדם, כלבים, חתולים, בקר, כלבי ים ולווייתנאים משמשים כמארחים טבעיים של הנגיף. סוג זה כולל שבעה מינים. מחלות בבני אדם הקשורות לנגיפים המסווגים בסוג זה כוללות חצבת, עם חום ופריחה. אצל בעלי חיים עלול הנגיף לגרום לזיהום חריף בדרכי הנשימה.

## מבנה
מורביליוויריונים עטופים, עם גיאומטרה כדורית. קוטרם נע סביב 150 ננומטר. הגנום הוא ליניארי, באורך של 15–16 קילו-בתים. הגנום מקודד לשמונה חלבונים.

## מחזור חיים
השכפול הנגיפי הוא ציטופלזמי. הכניסה לתא המארח מושגת על ידי הצמדת נגיף לתא המארח. השכפול מתנהג על פי מודל שכפול נגיף ה-RNA שלילי. השעתוק מתבצע על ידי נגיף RNA שלילי-גדילי, באמצעות "גמגום פולימראז" (polymerase stuttering), באמצעות עריכת RNA בשעתוק משותף. התרגום מתבצע על ידי סריקה דולפת. הנגיף יוצא מהתא המארח באמצעות הנצה. בני אדם, בקר, כלבים, וחתולים משמשים כמארחים הטבעיים. דרכי ההעברה הן נשימתיים.

## קישורים חיצוניים

* '''ICTV Report:''' ''Paramyxoviridae''
* '''Viralzone''': Morbillivirus
* Virus Pathogen Database and Analysis Resource (ViPR): Paramyxoviridae
* 

## הערות שוליים

קטגוריה:נגיפי RNA
בובת מפצח אגוזים

ממוזער|בובות מפצחי אגוזים
**בובות מפצחי אגוזים** הן מפצחי אגוזים מעץ המגולפים בצורת בובה של חייל, אביר, מלך או בני אדם בעלי תפקידים דומים.

במסורת הגרמנית, הבובות הן סמל של מזל טוב ולעיתים אף מרתיעות את הרוחות הרעות, עד המחצית הראשונה של המאה ה-20 מרבית הבובות יכלו באמת לפצח אגוזים, אך עם הזמן הבובות הפכו לקישוט ותו לא ובמאה ה-21 כבר כמעט לא מייצרות בובות שאכן יכולות לפתח אגוזים.

## היסטוריה
מקור ייצור הבובות היה בגרמניה שבסוף המאה ה-17 והיו לעיתים קרובות מתנה לחג המולד, רק לקראת המאה ה-19 החלו הבובות לתפוס תאוצה במדינות אירופה הסמוכות ובמהרה החלו מפעלים לייצר כמויות גדולות של בובות.

הבובות החלו להיות פופולריות מחוץ לאירופה לאחר מלחמת העולם השנייה, כאשר חיילים אמריקאים רבים שהוצבו בגרמניה חזרו הביתה לארצות הברית עם מפצחי אגוזים גרמניים כמזכרות מאזורי הלחימה, הפופולריות של המוצר החלה להתגבר עם פרסום היצירה הרוסית, מפצח האגוזים שנכתב על בסיס היצירה הגרמנית, מפצח האגוזים ומלך העכברים. היצירות הציגו דמות ראשית שהיא חייל -מפצח אגוזים. היצירה הגיעה לארצות הברית רק לקראת המאה ה-20 אך במהרה הפכה ליצירה שמזוהה עם החג ואף הפכה לאייקון עונתי ברחבי העולם המערבי.

כיום מיוצרים בובות מפצח אגוזים כחלק מסדרות צעצועי עץ רבים שמיוצרים בגרמניה וזאת על מנת לעמוד בדרישותיהם של האספנים הרבים שגרים בארצות הברית.

## קישורים חיצוניים

## הערות שוליים

קטגוריה:תפאורות חג המולד
קטגוריה:בובות
קטגוריה:אגוז בתרבות
קטגוריה:חפצים שנחשבו כמגנים מפני הרוע
אמאורוביים

**אמאורוביים** (שם מדעי: Amaurobiidae) היא משפחת עכבישאים בני הקבוצה ארנומורפיה בעלת תפוצה גלובלית (למעט במרבית אפריקה ובאזורי הקטבים), כשרבים מהם חיים באוסטרליה וניו זילנד במגוון סביבות חיות. המשפחה מכילה 49 סוגים שונים.

משפחה זו קרובה למשפחת המשפכניים ולמשפחה Desidae והיא הוגדרה ב-1870 בידי החוקר השוודי טמרלן טורל .

מינים אלה קטנים יחסית ובעלי עיניים גדולות כשחלקם פעילי לילה מובהקים. רגליהם ארוכות ורחבות וצבעם חום כהה עד שחור ולעיתים הם בעלי גב מנוקד. הם מייצרי קורים רחבים ומפותלים צמודים למשטחים כמו סלעים או קירות והם לא מאוד ארסיים, אם כי ינשכו אנשים בתגובה לאיום, מה שיכול לגרום לנפיחות מקומית.

## סוגים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי טמרלן טורל
*
קישוטי חג המולד

ממוזער|150px|כדורי קישוט נושאי סמליל ויקיפדיה/ויקימדיה
[ממוזער|150px|קישוט בדמות איש שלג שתלוי על [עץ חג המולד, וברקע קישוט כדור טיפוסי]]
**קישוטים לחג המולד** הם קישוטים (שעשויים במרבית המקרים מפלסטיק, זכוכית מנופחת, פוליסטירן או קרמיקה) שנתלים בדרך כלל על עץ חג המולד. קישוטי חג המולד מיוצרים בצורות שונות, החל מכדור זכוכית פשוט עד עיצובים אמנותיים מיוחדים.

קישוטים פופולרים לחג המולד הם בובות סנטה קלאוס, ישו התינוק וישו הילד, מלאכים, מקלות סבא ואנשי שלג.

## היסטוריה
ממוזער|150px|כדורי זכוכית החלו להופיע כקישוטי חג המולד במאה ה-17
עצי חג המולד המעוטרים הראשונים עוטרו בתפוחים, מקלות סבא לבנים וכדורי זכוכית בצורות כוכבים, לבבות ופרחים. כדורי הזכוכית הראשונים ששימשו כקישוט לחג המולד יוצרו במאה ה-17 על ידי גרמני בשם הנס גריינר, אשר ייצר שרשראות של חרוזי זכוכית ודמויות מבדיל, אותן היה ניתן לתלות על עצי חג המולד.

בערב חג המולד של 1832, המלכה ויקטוריה כתבה ביומנה על שמחתה מכך שיש למשפחתה עץ חג המולד עם קישוטים שהונחו סביבו.

לאחר מלחמת העולם השנייה, הלאימה ממשלת מזרח גרמניה את מרבית מפעלי הזכוכית של חברת קישוטי חג המולד ששכנה בעיר "לושה" , והופסק ייצור כדורי הזכוכית. רק לאחר נפילת חומת ברלין, הוקמו מרבית החברות מחדש כחברות פרטיות.

בשנת 1996 פורסם כי ענף קישוטי המולד מגלגל סכומי עתק והרוויח כ-2.4 מיליארד דולר במכירות שנתיות, גידול של 25% לעומת השנה הקודמת. מומחים בתעשיית הקישוטים העריכו כי יותר מ-22 מיליון ממשקי הבית בארצות הברית אספו וקנו קישוטי חג המולד.
[ממוזער|150px|קישוט בדמות [סנטה קלאוס ודובי שתלויים על עץ חג המולד]]ממוזער|150px|עץ מקושט עם מקלות סבא סביבו

## קישורים חיצוניים

* 

## הערות שוליים

קטגוריה:עצי חג המולד
קטגוריה:תפאורות חג המולד
חג המולד
פספורטה סרבו

ממוזער|ערים בעולם שיש בהם מארחים בפספורטה סרבו.
**פספורטה סרבו** (באספרנטו: **Pasporta Servo**, מילולית: שירות דרכונים) הוא פרויקט אירוח חינמי (CouchSurfing) של קהילת דוברי האספרנטו מסביב לעולם. תיירות היא תחביב נפוץ בקרב דוברי אספרנטו, באמצעות השירות יכולים אספרנטיסטים להוזיל את עלויות הטיול שלהם ולהתארח בחינם אצל עמיתיהם. המוטיבציה לארח היא על פי רוב הרצון להכיר דוברים אחרים של השפה המגיעים ממקומות אחרים בעולם. הפרויקט מקשר בין אספרנטיסים המעוניינים לארח לבין כאלו המעוניינים להתארח.
## היסטוריה
אירוח חינמי היה רעיון נפוץ ומקובל בקהילת האספרנטו עוד קודם להקמת הפרויקט, ומארחים נהגו לפרסם את כתובותיהם בעיתונים המוקדשים לשפה ולתנועה. את הפרויקט במתכונתו הנוכחית התחיל רובן פלדמן גונזלס מארגנטינה אשר הקים ב-1966 שירות אירוח לדוברי אספרנטו במדינה. ב-1974 יצא לראשונה עותק מודפס ובו כתובותיהם של 40 מארחים מ-19 מדינות, ומאז יצאו עותקים מתעדכנים מדי שנה. ספר הכתובות של פספורטה סירבו יוצא בהוצאת ארגון הנוער האספרנטי העולמי (TEJO).

ב-2008 הודיעה נשיאות TEJO כי בכוונתה להפוך את המיזם לוירטואלי, אך גם ההוצאה המודפסת המשיכה עד שנת 2012. את האתר הקים חואן קטלה, אספרנטיסט מולנסיה והוא עלה לרשת במרץ 2009 והושק באופן רשמי בקונגרס הנוער האספרנטי ה-65.

בשנת 2010 מספר המארחים באתר היה 1,450 מ-91 מדינות. בנובמבר 2020 היו רשומים באתר 2,217 מארחים מ-1,584 ערים ב-113 מדינות ברחבי העולם.

## קישורים חיצוניים

*  

## הערות שוליים

קטגוריה:אספרנטו
קטגוריה:תיירות
פפיאמנטו

[ממוזער|שלט דו-לשוני ב[קוראסאו: פפיאמנטו למעלה, אנגלית למטה]]

**פפיאמנטו** (**Papiamento** או **Papiamentu**) היא שפה קריאולית המבוססת על פורטוגזית, המדוברת באיים האנטילים ההולנדיים. היא מכילה אלמנטים של ספרדית, פורטוגזית, הולנדית, אנגלית וצרפתית, וכן משפות כגון אראוואקית .

זו השפה המדוברת ביותר באיי ABC (ראשי תיבות: ארובה, בונייר, קוראסאו).

פפיאמנטו היא בעלת מעמד רשמי בארובה ובקוראסאו והיא גם שפה מוכרת בגופים הציבוריים ההולנדיים של בונייר, סנט אוסטטיוס וסאבא. אלא שבאלו האחרונים השפה האנגלית היא המדוברת ביותר.

השפה התפתחה בקוראסאו במאה ה-16.

סוחרים יהודים-ספרדים תרמו רבות להתפתחות השפה.

## ראו גם
* האנטילים ההולנדיים

## קישורים חיצוניים

* 

## הערות שוליים

קטגוריה:איים בים הקריבי
קטגוריה:שפות קריאוליות ופידג'ין
דגל ניו אורלינס

**הדגל העירוני של ניו אורלינס** הוא הדגל המייצג של העיר ניו אורלינס, לואיזיאנה, ארצות הברית. לדגל שדה לבן גדול המכיל שלושה פלורס דה ליס והוא תחום בראשו בפס אדום ומלמטה בפס כחול. נוכחותו של פלר דה ליס, תיאור מסוגנן של פרח וסמל צרפתי מסורתי, מדגימה את המורשת הצרפתית של העיר וקשרים חזקים עם צרפת.

## היסטוריה
עיריית ניו אורלינס אימצה את דגלה הרשמי לאחר שבחרה את תכנונה מתוך כמעט 400 רעיונות שהוגשו לוועדת דגל האזרח שלה לקראת החגיגה הדו-שנתית בעיר. הדגל האדום, הלבן והכחול שעליו מוטבע פלורס דה ליס שילב את ערכת הצבעים המוצעת של הצעה אחת עם אלמנטים דקורטיביים מהאחר. את ערכת הצבעים הפטריוטית הציע ברנרד בארי, שהועסק אז כחרט ב-AB Griswold and Co., תכשיטנים, ואת הרעיון של הפלורס דה-ליס מייחסים לגוסטב קורט, שרטט עם משרד האדריכלים דיבול, אוון וגולדשטיין. הדגל הרשמי של העיר ניו אורלינס נבחר על ידי מועצת העיר בינואר 1918.

## סמליות
הרקע הלבן הוא סמל הצדק והשלטון, הפס הכחול מייצג חירות והפס האדום מייצג אחווה. בנוסף אלה גם צבעי דגל צרפת. השדה הלבן ארוך פי חמישה מהפסים. שלושת פלורס דה-ליס המקובצים בצורה משולשת מייצגים את ניו אורלינס תחת עקרונות השלטון, החירות והאחווה.

## קישורים חיצוניים

## הערות שוליים

קטגוריה:ניו אורלינס
קטגוריה:דגלים לפי אזור
סוכנות האנרגיה הפדרלית

**סוכנות האנרגיה הפדרלית של רוסיה** (ברוסית: **Федеральное агентство по энергетике**) היא גוף פדרלי בסמכות משרד האנרגיה של רוסיה, המבצע את תפקידי מתן שירותים ציבוריים, ניהול רכוש המדינה בייצור ושימוש במשאבי דלק ואנרגיה.

## משימות עיקריות
* יישום משימות אכיפת החוק בתחום:
** הבטחת פעילותם של מפעלים ייחודיים פדרליים הכפופים למוסדות מדינה;
** הקפדה על ביטחון אנרגיה;
** ייצור ושימוש במשאבי דלק ואנרגיה;
* תיאום פעילויות הארגונים לפיתוח תחזיות לפיתוח הנדסת חשמל וחום (למעט אנרגיה גרעינית), ייצור נפט, זיקוק נפט, גז, פחם, פצלים, אספקת גז ומתקני גז, אספקת מוצרי נפט, צינורות נפט, גז ומוצרים פטרוכימיים;
* הכנת הצעות לפיתוח פרויקטים של השקעות בתחום מתחם הדלק והאנרגיה, תוכניות לפיתוח ושימוש בפחמימנים ומשאבי דלק ואנרגיה אחרים;
* פיתוח הצעות לשימוש בצינורות נפט וגז;
* פיתוח הצעות בתחום חיסכון באנרגיה והבטחת בטיחות במהלך תפקוד ופיתוח מתחם הדלק והאנרגיה;
* יישום מדיניות המדינה בנושא פיתוח ויישום הסכמי שיתוף לייצור נפט;
* יישום אמצעים למניעה וסילוק מצבי חירום במתקני מתחם הדלק והאנרגיה.

## ביטול הסוכנות
הסוכנות בוטלה על פי צו נשיא הפדרציה הרוסית מיום 12 במאי 2008 מספר 724 ולאחר מכן הפכה לחלק ממשרד התעשייה והאנרגיה. בתחילת 2012, משימות דומות לאלה של סוכנות האנרגיה הפדרלית מבוצעות על ידי סוכנות האנרגיה הרוסית, הממוקמת באותם מבנים ומפעילה אתר אינטרנט באותה כתובת וכפופה למשרד האנרגיה של הפדרציה הרוסית.

## קישורים חיצוניים
* 
* תקנות סוכנות האנרגיה הפדרלית

קטגוריה:משרדי ממשלה היסטוריים ברוסיה
קטגוריה:רוסיה: אנרגיה
דיבוקים (מיני-סדרה)

**דיבוקים** (באנגלית: **Possessions**) היא מיני-סדרה ישראלית-צרפתית מסוגת דרמת-מתח פסיכולוגית על-טבעית, שנוצרה על ידי היוצר והתסריטאי שחר מגן, שכתב את התסריט יחד עם התסריטאית הצרפתית ואלרי זאנתי; והופקה עבור "Yes" בשיתוף פעולה עם הערוץ הצרפתי "CANAL+".

מיני-הסדרה כוללת 6 פרקים, והיא עלתה לשידור ב-2 בדצמבר 2020. בצרפת, הסדרה עלתה לשידור ב-2 בנובמבר 2020.

## תקציר העלילה
במהלכה של חתונה בין ערן, יליד הארץ, לבין נטלי, עולה חדשה מצרפת, ערן נמצא דקור בזמן שהסכין נמצא בידי כלתו הטרייה, נטלי. קארים, פקיד מהקונסוליה הצרפתית, שנקרא לסייע לנאשמת ולמשפחתה, מוצא את עצמו נקשר באופן אובססיבי למקרה. במקביל, נטלי טוענת בפני אסתי ורפי, חוקרי המשטרה הישראלים שמתמנים לחקור את המקרה, שהיא חפה מפשע על אף שהיא אינה זוכרת את הרגע עצמו; למרות שבתחילה פתרון המקרה נראה ברור ויש רק אשמה אחת שמחזיקה את כלי הרצח מול עשרות אנשים, עם התקדמות החקירה, מספר החשודים הולך ונערם, ומעל לכל סימני השאלה שסובבים את המקרה, מרחף סיפור משפחתי ישן אודות דיבוקים וחתונות.

## צוות השחקנים והדמויות
* נועה קולר – **אסתי**, חוקרת משטרה ושותפתו של רפי, שמתמנה לפתור את מקרה הרצח.
* צחי גראד – **רפי**, חוקר משטרה ושותפה של אסתי, שמתמנה לפתור את מקרה הרצח.
* נדיה טרסקוביץ' – **נטלי**, עולה חדשה מצרפת וכלה טרייה, שנחשדת ברצח חתנה.
* אימרי ביטון – **ערן**, חתנה של נטלי, שרציחתו פותחת את העלילה
* ראדה קטב – **קארים**, פקיד מהקונסוליה הצרפתית, שנקרא לסייע לנטלי ומשפחתה.
* רועי ניק – **שי**
* אוולין הגואל
* חנה אזולאי-הספרי – אמו של ערן
* שאדי מרעי – **סאלים**
* ולדימיר פרידמן
* צ'קי קריו – **ג'ואל**
* ג'ודית קמלה – **ג'ואנה**
* אריאן אשקריד – **לואיז**
* קורנטין פילה – **אלכס**
* אלואיז סאבאג' – **ג'סיקה**
* דומיניק ולאדי – **רוזה**

## הפצה
ששת פרקיה של מיני-הסדרה עלו לשידור לראשונה בצרפת בערוץ "CANAL+" ב-2 בנובמבר 2020. בישראל, מיני-הסדרה עלתה לשידור ב-"Yes" ב-2 בדצמבר 2020.

ב-14 באוקטובר 2020, נודע שזכויות השידור של מיני-הסדרה בארצות הברית נרכשו על ידי HBO Max.

## קישורים חיצוניים

**כתבות**
* 

## הערות שוליים

קטגוריה:Yes הטלוויזיה בלוויין: תוכניות וסדרות
קטגוריה:מיני-סדרות טלוויזיה
קטגוריה:סדרות דרמה ישראליות
קטגוריה:סדרות דרמה צרפתיות
קטגוריה:סדרות טלוויזיה ישראליות שעלו לשידור בשנת 2020
קטגוריה:סדרות טלוויזיה צרפתיות
קטגוריה:סדרות מתח ישראליות
יאן ואניק

**יאן ואניק** (בצ'כית: **Jan Vaník**; 7 במאי 1891 – 12 ביוני 1950) היה כדורגלן צ'כוסלובקי. היה לזוכה הראשון בתואר מלך השערים בליגת העל הצ'כוסלובקית כאשר עשה זאת בשנת 1925.

## ביוגרפיה
ואניק נולד ב-7 במאי 1891 בפראג של האימפריה האוסטרו-הונגרית באותם הימים. כנער שיחק תחילה בגיל 15 ב-SK לטנה ומשם עבר ל-SK בובנק, שם משך את תשומת הלב במפגשים נגד הקבוצות החזקות מפראג. בשנת 1910 ואניק עשה את הופעת הבכורה הרשמית שלו בגיל 18 במדי ספרטה פראג, וכעבור שש שנים בה עבר ליריבתה סלביה פראג.

עם האדומים-לבנים שיחק במספר משחקי ידידות נגד קבוצות מהעיר ווינה בשנת 1917, והציג יכולת טובה בניצחונות 0–10 ו-0–1 על אוסטריה וינה ו-AC הווינאי בהתאמה. בזכות זאת הוא זומן לנבחרת אוסטריה בה ערך שתי הופעות באותה שנה. ואניק היה לקפטן הקבוצה במשך שנים רבות וזכה עימה באליפות הראשונה של הליגה הצ'כוסלובקית בשנת 1925. בנוסף לכך זכה בתואר מלך השערים באותה שנה עם 13 שערים. בסך הכל כבש 247 שערים ב-449 משחקי ליגה ונחשב עדיין לאחד החלוצים הטובים ביותר בהיסטוריה הארוכה של הליגה הצ'כוסלובקית והצ'כית. בשנת 1926 הוא פרש מכדורגל ונוסג לחיים פרטיים.

#### נבחרת צ'כוסלובקיה
עם סיום מלחמת העולם הראשונה ואניק שיחק עבור נבחרת צ'כוסלובקיה. הופעת הבכורה שלו הגיעה במשחקים האולימפיים ב-28 באוגוסט 1920 נגד יוגוסלביה, בה כבש שלושער בניצחון 0–7. גם ברבע הגמר מצא את הרשת בניצחון 1–4 על נורווגיה ובסוף הם סיימו במקום השני לאחר הפסד 2–0 בגמר למארחת בלגיה. המשחק הטוב ביותר של ואניק במדיה היה גם כן נגד יוגוסלביה בשנת 1921 בו כבש רביעייה לרשתה בניצחון 0–6. הופעתו האחרונה הייתה ב-24 במאי 1925 בניצחון 1–3 על אוסטריה בפראג, משחק שסגר 12 הופעות ו-10 שערים בסך הכל.

## קישורים חיצוניים

קטגוריה:כדורגלנים אוסטרים
קטגוריה:כדורגלנים צ'כוסלובקים
קטגוריה:חלוצי כדורגל אוסטרים
קטגוריה:חלוצי כדורגל צ'כוסלובקים
קטגוריה:פראג: כדורגלנים
קטגוריה:כדורגלני סלביה פראג
קטגוריה:כדורגלני נבחרת אוסטריה
קטגוריה:כדורגלני נבחרת צ'כוסלובקיה
קטגוריה:ילידי 1891
קטגוריה:נפטרים ב-1950
סוכנות האנרגיה הרוסית

**סוכנות האנרגיה הרוסית** היא גוף של משרד האנרגיה של רוסיה האחראי לניהול מחקר ופיתוח של מגזר האנרגיה ברוסיה והוא אחד הגופים החשובים של ממשלת רוסיה במגזר האנרגיה.
## מטרות
הסוכנות מהווה מרכיב חשוב במערכת המידע והתמיכה האנליטית בפיתוח אנרגיה בת קיימא ברוסיה וממלאת תפקידים בעלי חשיבות לאומית ובין-מחלקתית בתמיכה מדעית, אנליטית, ארגונית וטכנולוגית לצורך יישום מדיניות האנרגיה הלאומית כדי לפתור ביעילות שלוש משימות הקשורות זו בזו - אנרגיה ביטחון, צמיחה כלכלית ויציבות סביבתית.

מטרת הסוכנות היא ליישם את ההוראות העיקריות של מדיניות המדינה בתחום מגזר הדלק והאנרגיה, צעדים שמטרתם לעמוד בדרישות בטיחות סביבתית ואנרגיה, להגדיל את האטרקטיביות להשקעה של משק האנרגיה הרוסי, שימוש רציונלי במקורות אנרגיה מתחדשים ורבייה אפקטיבית של בסיס משאבי המינרלים, ביצוע מחקר בנושא מדעי ופיתוח טכני של פוטנציאל התעשייה והאנרגיה במחוזות.

## משימות עיקריות
* הקמה, אחזקה וארגון השימוש בכספי מידע, מאגרי מידע ומסדי נתונים במחוזות הפדרציה הרוסית, הכנה, פרסום והפצת מידע, כולל פרסום כתב העת "משאבי המידע של רוסיה", על תוצאות פעילויות מדעיות, טכניות וחדשניות המבוססות על השגת מידע ראשוני;
* מידע ותמיכה אנליטית בפעילות משרד האנרגיה של רוסיה במגזר הדלק והאנרגיה, כולל איסוף נתונים הקשורים לשימור משאבים, מקורות אנרגיה מתחדשים ודלקים חלופיים וארגון השימוש בהם, מידע ותמיכה מדעית ומתודולוגית עבור משרד האנרגיה של רוסיה, תמיכה ארגונית וטכנולוגית של מערכות מידע ממלכתיות בתחום הפעילות של משרד האנרגיה של רוסיה;
* הבטחת יישום מדיניות משרד האנרגיה על פי תוכניות יעד פדרליות של הפדרציה הרוסית, תוכניות ממשלתיות של הפדרציה הרוסית ותוכנית ההשקעות הפדרלית;
* סיוע בהכנסת טכנולוגיות מידע חדשות לתרגול תמיכה במידע בשטחי הפדרציה הרוסית;
* יישום שיתוף פעולה עם ארגונים זרים בנושא העברה, החלפה ורכישת מידע;
* סיוע בהבטחת ביטחון אנרגיה ופיתוח אמצעים להבטחת יציבותו של משק האנרגיה בפני איומים כלכליים חיצוניים ופנימיים, מעשה ידי אדם ואסונות טבע, תוך יישום אמצעים לחיסכון, שימוש רציונלי ויעיל במשאבי הדלק והאנרגיה;
* פיתוח פרויקטים מורכבים של השקעות, מידע, ניתוח, ייעוץ, סיוע מתודולוגי וארגוני ביישום פרויקטים של השקעות במגזר הדלק והאנרגיה במעורבות חברות רוסיות וזרות, ארגונים פיננסיים בינלאומיים, כולל פיתוח כלים למשיכת משקיעים לפרויקטים המבוססים על שותפות ציבורית-פרטית, השקעה מראש, הכנה, פיתוח תוכניות עסקיות ומחקרי היתכנות של פרויקטים של השקעות.

לסוכנות רשת ענפים ענפה וסניפים ב-63 מחוזות בפדרציה הרוסית, צוותו מונה יותר מ-2000 איש ולו הסכמי שיתוף פעולה עם מכוני חינוך ומחקר רוסים מובילים ואוניברסיטאות המסייעות בחקר שוק האנרגיה הרוסי.
## קישורים חיצוניים

* "סוכנות האנרגיה הרוסית", באתר משרד האנרגיה

קטגוריה:רוסיה: אנרגיה
קטגוריה:רוסיה: ארגונים ממשלתיים
Don't It Make My Brown Eyes Blue

"**Don't It Make My Brown Eyes Blue**" הוא סינגל שהוקלט על ידי הזמרת-יוצרת האמריקאית קריסטל גייל, מתוך אלבום האולפן הרביעי שלה, *[[We Must Believe in Magic]]*. השיר יצא לאור ביוני 1977, על ידי חברת התקליטים יונייטד ארטיסטס רקורדס, כסינגל הראשון מתוך האלבום.

השיר הגיע למקום השני במצעד הבילבורד הוט 100.

## רקע וכתיבה
המלחין של "Don't It Make My Brown Eyes Blue", ריצ'רד לי, היה אחראי על שלושת אלבומיה הקודמים של גייל: *[[Crystal Gayle]]*, *[[Somebody Loves You]]* ו-*[[Crystal (אלבום)|Crystal]]*. השיר עצמו הופק על ידי אלן ריינולדס ונכתב על ידי ריצ'רד לי. השיר הוקלט באולפני ג'ק בנאשוויל ב-27 באוקטובר 1976.

מכיוון שהקלידן הקבוע של ריינולדס, צ'ארלס קוקראן, לקה בשבץ מוחי ריינולדס שכר קלידן חדש בהקלטות השיר.

## הצלחה
השיר נחשב לשיר המצליח ביותר של גייל ולאחד משירי הקאנטרי המצליחים ביותר בכל הזמנים. השיר כבש שלוש פסגות מצעדים בקנדה, תוך שהגיע למקום השני במצעד הבילבורד הוט 100 ואף דורג במצעד סוף השנה של המצעד. את השיר הקליטו עשרות אמנים במרוצת השנים, כדוגמת דולי פרטון, מיריי מאתיה ומישל טור.

הוא גם זכה בפרס גראמי בקטגוריית "ביצוע סולו הקאנטרי הווקאלי הטוב ביותר - אישה" והועמד בקטגוריית "הקלטת השנה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קריסטל גייל
קטגוריה:שירים באנגלית
קטגוריה:שירי לפידים
קטגוריה:שירים על בכי
קטגוריה:בלדות משנות ה-1970
קטגוריה:צבע עיניים
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
המנהל לענייני נשיא רוסיה

**המנהל לענייני נשיא הפדרציה הרוסית** (ברוסית: **Управление делами президента Российской Федерации**, בראשי תיבות Управделами президента) הוא סוכנות פדרלית המארגנת ומספקת באופן ישיר תמיכה מהותית וטכנית ושירותים חברתיים, רפואיים, הפעלת אתרי הבראה ונופש לפעילותם של גופים ממשלתיים פדרליים והוא מהווה גוף לתמיכה לוגיסטית בפעילותיו של נשיא רוסיה. 

הארגון עוסק בניהול עסקי, תמיכה כספית בפעילותם של נשיא הפדרציה הרוסית, ממשלת הפדרציה הרוסית, הסגל הנשיאותי של רוסיה ומשרד מזכירות הממשלה. לארגון אין סמכות להשתמש בכספים, אלא בהוראת הנשיא והליך השימוש בכספים אלה נקבע בתיאום עם משרד האוצר של הפדרציה הרוסית.
## היסטוריה
הסוכנות יונקת את שורשה מהמנהל לענייני הוועד המרכזי של המפלגה, שעסק בתמיכה לוגיסטית עבור בכירי המפלגה הקומוניסטית של ברית המועצות, שבעצמה יונקת את שורשיה מהמשרד הקיסרי לענייני החצר, שעסק בתחזוקת המשק וארמונות הצאר בזמן שלטון שושלת רומנוב בתקופת האימפריה הרוסית.

המנהל נוצר ב-15 בנובמבר 1993 על פי צו נשיאותי מספר 735 כדי להחליף את המינהל החברתי והתעשייתי הראשי של לשכת נשיא הפדרציה הרוסית (GSPU). מאז ה-2 באוגוסט 1995 הוא בעל מעמד של גוף ביצוע פדרלי ונכון לשנת 2013 הוא העסיק 500 עובדים.

## נכסים
*הקרמלין
**ארמון הקרמלין הממלכתי
**ארמון טרם
**ארמון הסנאט
*להקת בריוזקה
*יחידת הטיסה המיוחדת "רוסיה"
*בית החולים הקליני המרכזי
*הספרייה הנשיאותית על שם בוריס ילצין
*גורקי-9
*ריביירה-6
*מעון פלגי בושארוב
*ארמון יוסופוב
*ארמון מסנדרה
*מעון ההארחה הממלכתי
*נובו-אוגריובו
*מעון קונצבו
*אחוזת מיינדורף

## מבנה

## קישורים חיצוניים
*  

## הערות שוליים

קטגוריה:רוסיה: פוליטיקה
קטגוריה:נשיאות רוסיה
קטגוריה:לוגיסטיקה
ארץ מובטחת

**ארץ מובטחת** (באנגלית: **A Promised Land**) הוא ספר זיכרונות מאת נשיא ארצות הברית לשעבר, ברק אובמה. הספר פורסם ב-17 בנובמבר 2020. וזהו הראשון משני כרכים מתוכננים שכתב אובמה אודות כהונתו כנשיא ארצות הברית בין השנים 2009 ל-2017.

אובמה אמר בציוץ בטוייטר בעקבות ההכרזה על פרסום הספר כי הוא "מתכוון לספק מחשבות כנות על נשיאותי, על הכוחות שאנו מתמודדים איתם וכיצד אנחנו יכולים לרפא את המחלוקות שלנו ולגרום לדמוקרטיה לעבוד עבור כולם".

הגרסה המוקלטת של הספר קיבלה מועמדות בטקס פרסי גראמי ה-64 בקטגוריה אלבום הספוקן וורד הטוב ביותר.

## תקציר
בכרך ראשון זה של זיכרונותיו, ברק אובמה מספר על חייו, החל בימיו כצעיר שעדיין מחפש את זהותו ועד לשנותיו הראשונות כמנהיג העולם החופשי, הוא מתאר את התפתחותו הפוליטית ואת נקודות הציון החשובות בקדנציה הראשונה של כהונתו. בספרו אובמה מביט לאחור על שנות נשיאותו ומשתף את הקוראים בהרהוריו האישיים בנוגע ליכולותיו של הנשיא, כמו גם בנוגע למגבלות כוחו, ובתובנותיו על הדינמיקה של המערך הפוליטי באמריקה ושל הדיפלומטיה הבינלאומית.

## ביקורות
הספר יצא לאור ב-17 בנובמבר 2020, שבועיים לאחר הבחירות הארציות שנערכו בארצות הברית, הספר יצא לאור בפורמט של ספר, ספר דיגיטלי ואף ספר שמע, הניו יורק טיימס אמר כי ככל הנראה הספר יהיה הנמכר ביותר במהלך השנה, בנוסף לכך פורסם כי יודפסו כ-2.5 מיליון עותקים לקהלי קוראים בינלאומיים. 

לצד המקור האנגלי, פורסמו לספר כ-24 תרגומים בשפות הבאות: אלבנית, ערבית, בולגרית, סינית, צ'כית, דנית, הולנדית, פינית, צרפתית, גרמנית, יוונית, עברית, הונגרית, איטלקית, יפנית, קוריאנית, ליטאית, נורווגית, פולנית, פורטוגזית, רומנית, ספרדית, שוודית ווייטנאמית.

הספר זכה לביקורות חיוביות רבות.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:ברק אובמה
קטגוריה:ספרי זיכרונות
קטגוריה:ספרי נשיאי ארצות הברית
קטגוריה:ספרי 2020
ערמון (צבע)

250px|ממוזער|שמאל|פרי (אגוז) הערמון

**צבע ערמון**, (באנגלית: **Maroon**) הוא צבע חום-כהה או אדמדם כהה הלוקח את שמו מפרי עץ הערמון.

בצרפתית **Maroon** משמעותו פשוט "חום-כהה" (והוא גם שם פרי עץ הערמון). באנגלית למילונים שונים, ישנן הגדרת שונות לצבע. המילון האנגלי של קיימברידג מגדיר אותו כחום כהה-סגול-אדמדם ואילו "המילון האמריקאי" מגדיר אותו כחום כהה-אדום. המילון המקוון לקסיקו (Lexico) מגדיר אותו כחום-אדום. באופן דומה, Dictionary.com מגדיר אותו כחום כהה. המילון האנגלי של אוקספורד מתאר אותו כ"ארגמן חום (אדום חזק) או קלרט (גוון עמוק של אדום)", ואילו המילון המקוון Merriam-Webster פשוט מגדיר אותו כאדום כהה.

לפי האקדמיה ללשון העברית, עַרְמוֹנִי הוא בעל צבע חוּם כֵּהה (כצֶבע פרי הערמון).

## תמונות

Chestnuts02.jpg|ערמונים
Boletus edulis JPG3.jpg|פטריה
Haselnuss Gr 99.jpg|אגוזים
TigeraugeRoh.jpg|עץ
Fullbrogue_(Grenson).jpg|נעליים

## קישורים חיצוניים

## הערות שוליים

קטגוריה:צבעים
All My Hits: Todos Mis Éxitos

***All My Hits: Todos Mis Éxitos*** (בעברית: "**כל הלהיטים שלי: כל ההצלחות שלי**") הוא אלבום להיטים של הזמרת המקסיקנית-אמריקאית סלינה. אלבום הלהיטים יצא לאור ב-9 במרץ 1999 בארצות הברית, על ידי חברת התקליטים EMI לטין. אלבום ההמשך שלו *[[All My Hits: Todos Mis Éxitos Vol. 2]]*, יצא לאור בשנה שלאחר מכן.

האלבום הגיע למקום הראשון במצעד האלבומים הלטיניים.

## הצלחה מסחרית
האלבום יצא לאור ארבע שנים לאחר מותה של סלינה. האלבום מכיל בתוכו את מיטב להיטיה כמו "I Could Fall in Love" ו-"Como la Flor". האלבום הפך לאחד מאלבומי הלהיטים הלטיניים המצליחים ביותר בכל הזמנים בארצות הברית, עם מכירות מאושרות (על ידי ה-RIAA), של למעלה מ-600,000 עותקים שנמכרו ממנו.

במצעדי הבילבורד זכה להצלחה רבה, כאשר דורג במקום הראשון במצעד האלבומים הלטיניים ובמצעד האלבומים המקסיקניים האזוריים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אוסף של סלינה
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי אוסף בספרדית
קטגוריה:אלבומי חברת EMI לטין
קבוצת ההינדו

**קבוצת הַהִינְדוּ** (בטמילית: **தி இந்து குழுமம்**, באנגלית: **The Hindu Group**) היא חברת הוצאה לאור הממוקמת בצ'נאי. הפרסום הראשוני של קבוצת ההינדו היה "ההינדו", עיתון יומי שהחל כשבועון בשנת 1878, וכיום הוא העיתון האנגלי השני בתפוצתו בהודו.

## פרסומי קבוצה ההינדו
קבוצת ההינדו מפרסמת מספר עיתונים, מגזינים וכתבי עת אחרים. כולל:
* ההינדו - עיתון יומי לאומי
* קו העסקים ההינדי - עסקי יומי
* ספורטסטאר - מגזין ספורט השבועי
* פרונטליין - מגזין דו-שבועי
* סקר התעשייה ההודית - סקירה שנתית על תעשיות הודיות
* סקר החקלאות ההודית - סקירה שנתית בנושא חקלאות הודית
* סקר איכות הסביבה - סקירה שנתית של איכות הסביבה
* קריקט הודי - ספר שיאים שנתי בנושא קריקט
* המדד ההינדי - חודשי מצטבר ושנתי
* פרסומים מיוחדים תחת הסדרה "ההינדו מדבר על ספריות": טכנולוגיית מידע, ניהול, חינוך, ערכים דתיים, מוזיקה, ועוד
* מדפי ההינדו - 200 הימים האחרונים של מהטמה גנדי
* ההינדו (טמילית) - יומון בטמילית
* קמדנו - כתב עת טמילי שבועי
* NDTV Hindu - ערוץ החדשות באנגלית וטמילית בצ'נאי
* RoofandFloor.com - פורטל נדל"ן המתמקד בצ'נאי

## קישורים חיצוניים
* עמוד הבית של פרסומי קבוצת ההינדו

## הערות שוליים

קטגוריה:חברות הודיות
קטגוריה:חברות תקשורת